**Förbiddengebed to Pingstmaandag 2019 – Prädikantin Ursula Menzel, Eystrup**

Gott, us Vader, Diene Schöpfung is so wunnerbar! Daför seggt wi usen Dank van ewig Tied to ewig Tieden!
Wi staht vör Di mit us Gebed.
- För de ünner uns, de an ehr Leben verzweifeln doot, laat uns bidden:
Laat uns Tied för jem finnen,
datt wi jem bistahn könnt mit use Nöchde.
Wi roopt di an: **Kyrie eleison**… Taizé **EG 789.6**

- För de ünner uns, de dat Hart schier öberlööpt vör Freide an’t Leben,
laat uns bidden,
datt se annere Moot maken könnt
un darbi sacht blievt un Rücksicht nehmt op annere Lebensümstänne.
Wi roopt Di an: **Kyrie eleison**… …

- För de ünner uns, de ehren Glooben verloren hebbt, laat uns bidden, datt se Di, Gott, in Diene Schöpfung jümmer wedder op wunnerbare Art nee begegen.doot.
Wi roopt Di an: **Kyrie eleison**…

- För de ünner uns, de mit Diene Schöpfung lieden doot,
laat uns bidden, datt se op Christus sien Krüüz un Opstahn vertraut
un nich den Moot verleert, sik intosetten
för Nahhaltigkeit, för Gerechtigkeit un Freden in use Welt.
Wi roopt Di an: **Kyrie eleison**…

- För de ünner uns, de Glooben wietergeben doot in Kinnergoarn, School un Gottesdeenste,
laat uns bidden, datt se van biblische Geschichten un ok van ehren eegen Glooben
so lebennig vertellen könnt, datt se annere darmit ansteken doot.,
Wi roopt Di an: **Kyrie eleison**…

- För de Minschen, de Macht hebbt in de Welt,
laat uns bidden, datt se de in gooden Sinn insetten doot för Freden öberall in de Welt,
för Diene Schöpfung un för **alle** Minschen.
Wi roopt Di an: **Kyrie eleison**…

- För uns sülbst, datt wi jümmer na Dienen Willen fragt,
laat uns bidden, datt wi uns an Diene Weisungen holen un darna leben doot.
Wi roopt Di an: **Kyrie eleison**…

Gott, Diene Döör steiht uns open. Du büst een Gott, de uns ankiekt.
Darüm legt wi allens, wat use Harten vandage besünners anröögt,
in dat Gebed, wat Jesus uns lehrt hett:

**Us Vader in den Himmel,**

**laat dienen Namen heilig warden, dien Riek laat kaamen. Wat du wullt, schall warden in’n Himmel un op de Eerd. Giff uns Brot düssen Dag un reken uns nich to, wat wi unrecht daan hebbt, so as wi nich toreken wüllt, wat uns andaan is. Laat uns nich afkaamen van dien Recht, un maak uns free van all, wat uns drifft. Du wullt dat, du kannst dat, du deist dat ok. Amen.**